text: Кожны здымак у галерэі нашага сайту з'яўляецца ўласнасцю аўтара, які яго размясціў (калі не ўказана іншае). Для камерцыйнага выкарыстання любога здымка або яго часткі неабходны пісьмовы дазвол аўтара.
  Пры некамерцыйным выкарыстанні спасылка на аўтара і сайт абавязковыя. Звяртайцеся да рэдактара:harrier@tut.by па ўсіх пытаннях
  Пры выкарыстанні здымкаў у сацсетках, забаронена размяшчаць больш аднаго здымка з фотасерыі на пост, таксама абавязковы надпіс "больш здымкаў тут:" і далей канкрэтны адрас на знаходжанне фота-серыі на сайце.
  All these pictures are copyrighted by the authors. Please respect the time and effort spent in shooting them.
  If you have any questions or comments, please let us know: harrier@tut.by
  Шпакі і дажджавыя чарвякі
  24.05.2021 - 16:13 | Harrier
  Перад вылетам птушанят, шпакі (Sturnus vulgaris) вымушаныя амаль штохвіліны прыносіць ім усё новую і новую ежу.
  Гэта лёгка заўважыць, калі зараз хаця б хвілін 5 пастаяць ля шпакоўні ці каля натуральнага дупла, у якім гняздуюць шпакі.
  Але як у дарослых птушак атрымліваецца так хутка знаходзіць столькі ежы? І тут мне пашанцавала не толькі ўбачыць гэта, але і зняць фоты і відэа. Першы ж шпак недалёка ад мяне, які прыляцеў на скошаны схіл, пасля першай жа спробы ўтыкнуць дзюбу ў глебу, адразу ж дастаў дажджавога чарвяка, якога ўмомант праглынуў. Другая спроба побач - і адразу другі чарвяк! Гэта ўжо не быў з'едзены, а прытрыманы для палёту на гняздо і шпак працягнуў пошукі безхрыбетных.
  Другі шпак патрабаваў троху больш часу, каб знайсці і выцягнуць чарвяка:
  Цікава, што калі адзін чарвяк ужо ёсць і трымаеш яго ў дзюбе, як шукаць другога? Правільна - трэба адкласці першага ў бок і паспрабаваць шчасця яшчэ раз:
  А калі на шляху сустракаюцца насякомыя ці іх лічынкі, можна і трэба лавіць і іх. Так што шпакам пасуюць для палявання і ўчасткі са скошанай расліннасцю - тут лягчэй шукаць чарвякоў, і з няскошанай -тут лягчэй збіраць насякомых на сцяблінах і лістах на рознай вышыні.